สรรเสริญ นินทา
ผมเห็นอาการท่านนายกฯประยุทธ์ โกรธสื่อทำข่าวไม่เข้าหู ถึงขั้นระบุชื่อเต็มปากแล้วก็สงสาร,หมอประเวศ วะสี ท่านเคยสอน ความโกรธนั้นเป็นตัวการเกิดสารอะดรีนาลินก่อมะเร็ง อดเป็นห่วงไม่ได้ ถ้าท่านยังโกรธอยู่ต่อไปคงไม่ดีต่อสุขภาพกายสุขภาพใจเท่าใดนัก,กระแสข่าวตำรวจบุกจับพุทธะอิสระผมเพิ่งเห็นภาพนายกฯไปยืนถ่ายรูปที่วัดอ้อน้อย หน้าผากปิดทองผ่องใส ศรัทธาเข้าวัดสักทีแทนที่จะได้บุญเป็นมงคล กลายเป็นเรื่องอัปมงคล เปิดช่องให้คนติฉินนินทา,ก็เคยไปกราบไหว้วันทา แล้วไฉนต่อมา จึงปล่อยตำรวจไปจับอาจารย์เข้าคุกไปได้ง่ายๆ,ปัญหาของบรรดาท่านผู้ใหญ่ในบ้านเมืองเราก็คือการเข้าวัดไม่เป็น ไม่ค่อยรู้ว่า วัดดี พระดี ที่ควรเข้าไปกราบไหว้เป็นอย่างไร,เรื่องสามัญมากๆ ก็คือท่านมักถูกเชิญไปเป็นประธาน ในงานสร้างพระเครื่องของขลังท่านคงพอรู้ว่าชื่อยี่ห้อท่าน แม้ไม่ช่วยเติมให้ ของขลัง แต่ก็ช่วยให้ดังขึ้น,ยี่ห้อผู้ใหญ่นั้น ไม่ได้หมายแค่มีชื่อในงาน แต่ยังมีผลไปให้องค์กรที่เกี่ยวข้องกับกิจกรรมเช่น ธนาคาร ก็รับเป็นคนกลางช่วยจำหน่าย ของขลังโครงการนั้นก็ขายดี บางโครงการเป็นสิบ เป็นร้อยล้าน,ธุรกิจทำพระในเมืองไทย ทำเงินได้ดียังกะพิมพ์แบงก์ พวก 18 มงกุฎ เสือหิวทั้งหลาย ใช้เป็นกิจกรรมทำเงิน คำว่า วัดครึ่งกรรมการครึ่งพูดกันไปยังงั้น เพราะบางครั้งพวกกรรมการมันเอาไปกว่าครึ่ง,ส่วนท่านผู้ใหญ่ส่วนแบ่งที่ได้ นอกจากคิดว่าบุญก็ได้ความภูมิใจกับชื่อประธานเท่านั้น,การเข้าวัดไปกับกิจกรรมทำนองนี้ เปลืองตัวเปล่าการเข้าวัดที่ถูกต้องก็คือการเข้าไปหาปัญญา ที่ได้จากการฟังธรรม คำสั่งสอนที่ดี,คำสอน ชุดโลกธรรม 8 ประการ มียศ เสื่อมยศ มีลาภ เสื่อมลาภ สุขทุกข์ สรรเสริญนินทา พระท่านสอนประจำ ไม่มีใครในโลกนี้ หนีพ้น,กลอนชาววัดอันนินทากาเลเหมือนเทน้ำ ไม่ชอกช้ำเหมือนเอามีดมากรีดหิน แม้องค์พระปฏิมายังราคิน มนุษย์เดินดินหรือจะพ้นคนนินทาผมว่านายกฯก็คงจำได้,พระทองเหลืองหรือปูนปั้น นั่งเฉยอยู่ในโบสถ์ในวิหาร ยังมีคนหาเรื่องนินทาสำมะหาอะไรกับคน ที่มีเรื่องราวหนาวร้อนในบ้านเมืองให้ต้องทำทุกวัน,เสมียนมีคนสมัยต้นรัตนโกสินทร์ เขียนไว้ในนิราศเดือน ถ้ารักกันลั่นเปรี้ยงเหมือนเสียงฟ้า หูจะชาเสียงดังฟังไม่ไหว แค่คนรักกันเท่านั้น เอาไปนินทาว่าร้ายกันเหมือนฟ้าผ่า หูจะแตกตาย,คนสมัยนี้แค่จะรักจะชังใคร ก็กดไลค์ ถ้ารู้แล้วสั่นไหวตามไปทุกเรื่องก็อาการหนัก บ้าไปเท่านั้น,ใครมีจริตอย่างนี้ พระที่ฉลาด ท่านก็จะสอนธรรมข้อ อุเบกขา,ความวางเฉย ความวางใจเป็นกลาง ไม่เอนเอียงเข้าข้าง เพราะชอบ เพราะชัง เพราะหลง เพราะกลัว ไม่เสียใจ เมื่อคนที่ตนรักถึงความวิบัติ ไม่ดีใจเมื่อศัตรูถึงความวิบัติ,มิใช่วางเฉยแบบไม่แยแสหรือไม่รู้ไม่ชี้ ทั้งๆที่ช่วยเหลือได้,พระท่านยังสอนต่อ ลักษณะของคนมีอุเบกขา เป็นคนหนักแน่นมีสติอยู่เสมอ ไม่ดีใจไม่เสียใจจนเกินเหตุ เป็นคนยุติธรรม ยึดหลักความเป็นผู้ใหญ่ รักษาความเป็นกลางไว้ได้มั่นคง ไม่เอนเอียงเข้าข้าง,ทำหน้าที่ด้วยเหตุผล ให้คุณให้โทษต่อผู้อื่นด้วยเหตุผลถูกต้องคลองธรรม,และวางเฉยในเมื่อไม่อาจประพฤติเมตตา กรุณา หรือมุทิตา ได้,เมตตา กรุณา มุทิตา รวมอุเบกขา นี่คือพรหมวิหารธรรม ธรรมของผู้เป็นใหญ่,จะใหญ่เป็น ใหญ่ไปได้สี่ปีแปดปี ก็ต้องมีธรรมข้อนี้ให้มั่นคง เข้าวัดสักทีต้องได้ธรรมะแบบนี้มาใช้เรื่องอัปมงคลให้คนหาเรื่องนินทาก็ไม่มี.,กิเลน ประลองเชิง
หมอประเวศ วะสี ท่านเคยสอน ความโกรธนั้นเป็นตัวการเกิดสารอะดรีนาลินก่อมะเร็ง อดเป็นห่วงไม่ได้ ถ้าท่านยังโกรธอยู่ต่อไปคงไม่ดีต่อสุขภาพกายสุขภาพใจเท่าใดนัก
ประยุทธ์ จันทร์โอชา,ของขลัง,อุเบกขา,ชักธงรบ,กิเลน ประลองเชิง